b"\n_START_ARTICLE_\nMycoplasma\n_START_SECTION_\nOrigen del nom\n_START_PARAGRAPH_\nDeriva del grec mykes (fong) i plasma (format), el primer a usar-lo va ser A. B. Frank el 1889 que es va pensar que era un fong, ja que en t\xc3\xa9 algunes caracter\xc3\xadstiques.\n_START_SECTION_\nCaracter\xc3\xadstiques\n_START_PARAGRAPH_\nN'hi ha unes 100 esp\xc3\xa8cies reconegudes. La classe a qu\xc3\xa8 pertany \xc3\xa9s Mollicutes s\xc3\xb3n par\xc3\xa0sits o comensals dels humans i altres animals incloent-hi insectes. El g\xc3\xa8nere Mycoplasma est\xc3\xa0 restringit a hostes vertebrats. Necessiten el colesterol per a cr\xc3\xa9ixer com tamb\xc3\xa9 altres mollicutes. La seva temperatura \xc3\xb2ptima de creixement \xc3\xa9s la normal (d'uns 37\xc2\xa0\xc2\xb0C en humans) en els animals de sang calenta i la temperatura ambient en altres casos. Segons an\xc3\xa0lisis d'ARN estan emparentats amb Lactobacillus o Clostridium de la branca filogen\xc3\xa8tica dels Firmicutes (sensu stricto).\n_START_SECTION_\nMorfologia cel\xc2\xb7lular\n_START_PARAGRAPH_\nEls mycoplasmes no tenen paret cel\xc2\xb7lular i la forma de la c\xc3\xa8l\xc2\xb7lula es caracteritza per la seva petita mida (un 10% del volum d'Escherichia coli. La majoria tenen una forma pseudococcoidal, per\xc3\xb2 amb excepcions notables._NEWLINE_Les Mycoplasmes, de forma inusual entre els bacteris, necessiten esterols per l'estabilitat de la membrana citoplasm\xc3\xa0tica. Aquests esterols els adquireixen normalment del colesterol animal. Tenen un genoma relativament petit (de 0.58 a 1.38 megabases) cosa que implica una dr\xc3\xa0stica reducci\xc3\xb3 de la capacitat biosint\xc3\xa8tica i incrementen la depend\xc3\xa8ncia de l'hoste.\n_START_SECTION_\nTaxonomia\n_START_PARAGRAPH_\nEls micoplasmes tenen import\xc3\xa0ncia m\xc3\xa8dica i agr\xc3\xadcola i per aix\xc3\xb2 s'ha fet una extensa catalogaci\xc3\xb3._NEWLINE_Originalment el nom de mycoplasmes designava membres de la classe Mollicutes. Actualment Mycoplasma \xc3\xa9s un g\xc3\xa8nere de Mollicutes. S'havien classificat dins el f\xc3\xadlum Firmicutes, que consistia en bacteris com Clostridium, Lactobacillus,i Streptococcus segons an\xc3\xa0lisis d'ARNr 16S. L'ordre Mycoplasmatales cont\xc3\xa9 nom\xc3\xa9s una fam\xc3\xadlia, Mycoplasmataceae, amb dos g\xc3\xa8neres: Mycoplasma i Ureaplasma._NEWLINE_Les restants esp\xc3\xa8cies del g\xc3\xa8nere Mycoplasma estan dividides en tres grups no taxon\xc3\xb2mics, hominis, pneumoniae i fermentans, basat en seq\xc3\xbc\xc3\xa8ncies de ed on ARNr 16S._NEWLINE__NEWLINE_El grup hominis cont\xc3\xa9 M. bovis, M. pulmonis, i M. hominis, entre altres. M. hyopneumoniae afecta els porcs en la seva respiraci\xc3\xb3._NEWLINE_El grup pneumoniae cont\xc3\xa9 grups de M. muris, M. fastidiosum, U. urealyticum, els informalment anomenats haemoplasmes abans en els g\xc3\xa8neres Haemobartonella i Eperythrozoon), i el grup M. pneumoniae que inclou M. alvi (bov\xc3\xad), M. amphoriforme (hum\xc3\xa0), M. gallisepticum (aviar), M. genitalium (hum\xc3\xa0), M. imitans (aviar), M. pirum (sense certesa/hum\xc3\xa0), M. testudinis (tortugues), i M. pneumoniae (hum\xc3\xa0)."